Source: http://www.bihon.ro/lotul-echipei-de-handbal-va-fi-definitivat-pana-miercuri/news-20100820-09463455
Timestamp: 2018-12-19 07:11:38+00:00

Document:
Lotul echipei de handbal va fi definitivat până miercuri - BIHON
Lotul echipei de handbal va fi definitivat până miercuri
Echipa de handbal masculin CSM Oradea este pe cale să legitimeze patru noi jucători – Răzvan Farcaş, Ionuţ Farcaş, Silvian Amihăiesei, Alexandru Vulpe şi Ioan Cristian Tcaciuc.
Primii trei sunt internaţionali de tineret. În afara acestora, echipa orădeană se află în tratative cu încă un component al lotului naţional de tineret, Ionuţ Cântec. Acesta ar putea veni şi el la CSM cu condiţia să devină jucător liber de contract. Situaţia sa este discutată azi la federaţie.
Cei patru jucători aflaţi deja la lotul orădenilor au plecat cu echipa la turneul de la Turda, unde CSM Oradea va avea ca adversare formaţia locală Potaissa, CSM Satu Mare şi HC Sighişoara. „După revenirea de la turneu vom avea discuţiile finale cu toţi aceşti jucători şi vom vedea câţi dintre ei vor semna cu noi. Sperăm să ne înţelegem şi să-i putem legitima, pentru a avea definitivat lotul cu care vom porni la drum în Liga Naţională”, ne-a declarat directorul sportiv al CSM Oradea, NicusorVasadi.
Taguri: csm oradea, Nicuşor Vaşadi, Turda

References: CSM 
 CSM 
 CSM 
 CSM 
 CSM 
 csm